यादव के अनुसार, आज की तारीख में चुनाव केवल पैसों से नहीं बल्कि जाति के आधार पर भी लड़ा जा रहा है. जदयू अध्यक्ष का कहना है, ‘चुनाव हर चीज को मिलाकर लड़ा जाता है. सामाजिक गैर-बराबरी और आर्थिक गैर-बराबरी की समस्या बरकरार है. यह सब सालों से चलता आ रहा है. जो लोग जाति आधारित राजनीति करते हैं, वे हर तरह के फायदे में हैं. वे हाशिये के लोगों, शोषितों और वंचितों के बारे में कभी बात नहीं करते हैं. हमारी पार्टी सभी के बारे में बात करती हैं लेकिन वे केवल हिंदू और मुस्लिमों के बारे में बात करते हैं.’